CELEX: 62019CA0775
Language: el
Date: 2020-11-19 00:00:00
Title: Υπόθεση C-775/19: Απόφαση του Δικαστηρίου (δέκατο τμήμα) της 19ης Νοεμβρίου 2020 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — 5th AVENUE Products Trading GmbH κατά Hauptzollamt Singen [Προδικαστική παραπομπή – Τελωνειακή ένωση – Κανονισμός (ΕΟΚ) 2913/92 – Κοινοτικός τελωνειακός κώδικας – Άρθρο 29, παράγραφος 1 και παράγραφος 3, στοιχείο αʹ – Άρθρο 32, παράγραφος 1, στοιχείο γʹ, και παράγραφος 5, στοιχείο βʹ – Κανονισμός (ΕΟΚ) 2454/93 – Άρθρο 157, παράγραφος 2 – Καθορισμός της δασμολογητέας αξίας – Συναλλακτική αξία των εισαγόμενων εμπορευμάτων – Έννοια του «όρου της πώλησης» – Πληρωμές που καταβλήθηκαν ως αντιπαροχή για την παραχώρηση δικαιώματος αποκλειστικής διανομής]

25.1.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 28/9
            
         
      Απόφαση του Δικαστηρίου (δέκατο τμήμα) της 19ης Νοεμβρίου 2020 [αίτηση του Finanzgericht Baden-Württemberg (Γερμανία) για την έκδοση προδικαστικής αποφάσεως] — 5th AVENUE Products Trading GmbH κατά Hauptzollamt Singen
      (Υπόθεση C-775/19) (1)
      
      (Προδικαστική παραπομπή - Τελωνειακή ένωση - Κανονισμός (ΕΟΚ) 2913/92 - Κοινοτικός τελωνειακός κώδικας - Άρθρο 29, παράγραφος 1 και παράγραφος 3, στοιχείο αʹ - Άρθρο 32, παράγραφος 1, στοιχείο γʹ, και παράγραφος 5, στοιχείο βʹ - Κανονισμός (ΕΟΚ) 2454/93 - Άρθρο 157, παράγραφος 2 - Καθορισμός της δασμολογητέας αξίας - Συναλλακτική αξία των εισαγόμενων εμπορευμάτων - Έννοια του «όρου της πώλησης» - Πληρωμές που καταβλήθηκαν ως αντιπαροχή για την παραχώρηση δικαιώματος αποκλειστικής διανομής)
      (2021/C 28/12)
      Γλώσσα διαδικασίας: η γερμανική
      
         Αιτούν δικαστήριο
      
      Finanzgericht Baden-Württemberg
      
         Διάδικοι στην υπόθεση της κύριας δίκης
      
      5th AVENUE Products Trading GmbH
      
         κατά
      
      Hauptzollamt Singen
      
         Διατακτικό
      
      Το άρθρο 29, παράγραφος 1 και παράγραφος 3, στοιχείο αʹ, του κανονισμού (ΕΟΚ) 2913/92 του Συμβουλίου, της 12ης Οκτωβρίου 1992, περί θεσπίσεως κοινοτικού τελωνειακού κώδικα, έχει την έννοια ότι πρέπει να συνυπολογίζεται στη δασμολογητέα αξία των εισαγόμενων εμπορευμάτων πληρωμή η οποία καταβάλλεται, για ορισμένο χρονικό διάστημα, από τον αγοραστή τους στον πωλητή ως αντιπαροχή για την εκ μέρους του δεύτερου παραχώρηση δικαιώματος αποκλειστικής διανομής των εν λόγω εμπορευμάτων σε συγκεκριμένη εδαφική περιοχή και η οποία υπολογίζεται επί του κύκλου εργασιών που πραγματοποιήθηκε στην περιοχή αυτή.
      
         (1)  ΕΕ C 27 της 27.1.2020.